**Ministru kabineta noteikumu projekta „Grozījums Ministru kabineta 2015. gada 15. septembra noteikumos Nr. 524 „Kārtība, kādā nosaka, aprēķina un uzskaita katra dzīvojamās mājas īpašnieka maksājamo daļu par dzīvojamās mājas uzturēšanai nepieciešamajiem pakalpojumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir novērst Covid-19 izplatības ierobežošanai noteikto pasākumu negatīvās sekas. Paredzēts pagarināt skaitītāju verificēšanas veikšanas termiņu un atlikt arī citu pienākumu izpildi, kas saistīti ar piekļuves nodrošināšanu dzīvokļos esošajām mērierīcēm ārkārtējās situācijas laikā.Grozījums stāsies spēkā nākamajā dienā pēc tā izsludināšanas un attiecināms apmaksājamo daļu par pakalpojumiem noteikšanai jau par 2020.gada marta mēnesi, jo ārkārtējā situācija izsludināta valstī no 2020.gada 12.marta. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Ekonomikas ministrijas iniciatīvas, lai sakarā ar izsludināto ārkārtējo situāciju (Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu”) pagarinātu termiņu to pienākumu un tiesību izpildi, kas noteikti saskaņā ar Ministru kabineta 2015. gada 15. septembra noteikumiem Nr. 524 „Kārtība, kādā nosaka, aprēķina un uzskaita katra dzīvojamās mājas īpašnieka maksājamo daļu par dzīvojamās mājas uzturēšanai nepieciešamajiem pakalpojumiem” (turpmāk – noteikumi Nr.524) attiecībā uz ūdens patēriņa skaitītāju un citu skaitītāju uzstādīšanu, nomaiņu, to atkārtoto verificēšanu un pārbaudēm dzīvokļos, neapdzīvojamās telpās vai mākslinieka darbnīcās (turpmāk – dzīvokļi). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar noteikumu Nr.524 6.1.apakšpunktu noteikts, ja tiek izmantoti ūdens patēriņa skaitītāji dzīvokļos, nedzīvojamās telpās un mākslinieka darbnīcās, tiem jāatbilst normatīvajos aktos par mērījumu vienotību noteiktajām prasībām.Tādējādi ūdens patēriņa skaitītājiem ir jāatbilst normatīvo aktu par mērījumu vienotību noteiktajām prasībām. Saskaņā ar Ministru kabineta 2007.gada 9.janvāra noteikumu Nr.40 „Noteikumi par valsts metroloģiskajai kontrolei pakļauto mērīšanas līdzekļu sarakstu” pielikuma 4.4.apakšpunktu mehāniskie ūdens patēriņa skaitītāji jāverificē reizi 4 gados un saskaņā ar 4.4.1apakšpunktu elektromagnētiskie un ultraskaņas ūdens patēriņa skaitītāji jāverificē reizi 6 gados.Šobrīd uz izsludinātās ārkārtējās situācijas laiku, kuras mērķis ir ierobežot Covid-19 izplatību, ūdens patēriņa skaitītāju un citu skaitītāju (ja tādi ir) dzīvokļos atkārtotās verificēšanas nodrošināšana ir apgrūtināta vai neiespējama, jo saskaņā ar Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu” personām un kontaktpersonām, kuras atgriezušās no Covid-19 skartās valsts vai teritorijas, jāveic īpaši piesardzības pasākumi, tajā skaitā noteikts pienākums veikt pašizolēšanos dzīvesvietā (mājas karantīna) un izvairīties no tieša kontakta ar citiem cilvēkiem, tajā skaitā pakalpojuma sniedzēja darbiniekiem. Vienlaikus eksperti norāda uz īpašas piesardzības ievērošanu riska grupām, piemēram, gados veciem cilvēkiem, hroniskiem slimniekiem un cilvēkiem ar novājinātu imunitāti[[1]](#footnote-1).Saskaņā ar likuma “Par ārkārtējo situāciju un izņēmuma stāvokli” 19.panta pirmo daļu ārkārtējās situācijas un izņēmuma stāvokļa laikā visām fiziskajām un juridiskajām personām jāpakļaujas valsts pārvaldes un pašvaldību institūciju, kā arī to amatpersonu likumīgajām prasībām.Informācija par personām, kuras ir inficējušās ar Covid-19 nav izpaužama trešajām personām, lai nepārkāptu personas tiesības uz privātumu un datu aizsardzību. Proti, šāda informācija ir jādod tikai atbildīgajām iestādēm atbilstoši to kompetencei[[2]](#footnote-2). Papildus eksperti norāda, ka var būt gadījumi, kad persona neizjūt nekādus saslimšanas simptomus, līdz ar to nezinās par inficēšanos ar Covid-19 un iespējamo apdraudējumu citiem cilvēkiem, ar kuriem būs tiešs kontakts. Tādējādi nevar precīzi identificēt šo personu loku. Līdz ar to negatīvo seku novēršana nav attiecināma tikai uz tām personām (dzīvokļu īpašniekiem), kuras minētas Ministru kabineta 2020.gada 12.marta rīkojumā Nr.103 “Par ārkārtējās situācijas izsludināšanu”.Negatīvo seku ietekme ārkārtējās situācijas laikā attiecināma uz plašāku personu loku, ņemot vērā arī pakalpojumu sniegšanas grūtības, kurus nevar nodrošināt attālināti. Daļa pakalpojuma sniedzēji ārkārtējās situācijas laikā samazina vai pilnībā pārtrauc pakalpojumu sniegšanu sakarā ar noteiktajiem pasākumiem valstī Covid-19 izplatības ierobežošanai. Secināms, ka negatīvās sekas, kas var iestāties, neizpildot noteikumos Nr.524 paredzētos pienākumus, kas saistīti ar piekļuves nodrošināšanu dzīvoklī esošajām mērierīcēm, attiecas uz visiem tiem īpašniekiem, kuriem šāda pienākuma izpilde būtu jānodrošina ārkārtējās situācijas periodā.Ņemot vērā izsludināto ārkārtējo situāciju, nav vēlama noteikumos Nr.524 noteikto pārbaužu veikšana dzīvokļos, kas izriet no šo noteikumu 3. un 14.punkta.Secināms, ka dzīvokļu īpašniekiem sakarā ar ārkārtējās situācijas izsludinšanu valstī tiek radīti nepārvarami varas apstākļi, kas dara neiespējamu minēto pienākumu, kas saistīti ar piekļuves nodrošināšanu dzīvoklī esošajām mērierīcēm, izpildi. Attiecīgi sekas būtu, ka par vairākiem mēnešiem netiktu ņemti vērā skaitītāju rādījumi un ūdensapgādes pakalpojuma gadījumā tiktu piemērota ūdens patēriņa starpības sadales kārtība, kas noteikta noteikumu Nr.524 11.punktā, jo būs iestājies attiecīgi kāds no šajā punktā norādītajiem gadījumiem.Vienlaikus noteikumos Nr.524 vēl nav veikti grozījumi, kas novērstu iespēju uzrēķināt atsevišķiem dzīvokļu īpašniekiem vai pat vienam no viņiem visu ūdens patēriņa starpību. Proti, uz šīm dzīvojamām mājām vēl netiek attiecināta kārtība par ūdens patēriņa normu ievērošanu, sadalot ūdens patēriņa starpību starp atsevišķiem dzīvokļu īpašniekiem, kā tas šobrīd ir noteikts Ministru kabineta 2008. gada 9. decembra noteikumos Nr. 1013 „Kārtība, kādā dzīvokļa īpašnieks daudzdzīvokļu dzīvojamā mājā norēķinās par pakalpojumiem, kas saistīti ar dzīvokļa īpašuma lietošanu”.Lai netiktu radītas negatīvas sekas dzīvokļu īpašniekiem dēļ noteikumos Nr.524 noteikto pienākumu neizpildes un veicinātu Covid-19 izplatības ierobežošanai noteikto pasākumu ievērošanu, nosakāms periods, kad netiek viektas skaitītāju pārbaudes dzīvokļos un tiek ņemti vērā ārkārtējās situācijas laikā un pēc tās beigām neverificēto skaitītāju rādījumi. Vienlaikus šajā laika periodā nebūtu pamata piemērot noteikumu Nr.524 11.punktu, ciktāl tas attiecas uz iepriekš minēto, proti, izņemot 11.1.apakšpunktu, kas nosaka gadījumu, kad nav iesniegta informācija par ūdens patēriņa skaitītāja rādījumu.Ņemot vērā iepriekš norādīto, noteikumus Nr.524 paredzēts papildināt ar noslēguma jautājumiem, kuros pirmkārt, noteikts, ka šajos noteikumos noteiktās tiesības pārbaudīt dzīvoklī uzstādīto skaitītāju (arī siltuma maksas sadalītāju) rādījumus, darbību un plombu tehnisko stāvokli, kā arī no šiem noteikumiem izrietošos pienākumus veikt skaitītāju uzstādīšanu, nomaiņu un to atkārtoto verificēšanu dzīvokļos, pārvaldnieka pienākumu noskaidrot ūdens patēriņa starpības rašanās iemeslus, ja pārbaudes paredzēts veikt dzīvokļos, nepiemēro ārkārtējā situācijā, kuru Ministru kabinets izsludinājis saistībā ar epidēmiju vai pandēmiju.Otrkārt, ja dzīvoklī esošā skaitītāja atkārtotās verificēšanas termiņš vai ūdens patēriņa skaitītāja gadījumā atkārtotās verificēšanas veikšanas termiņš beidzas ārkārtējās situācijas, kuru Ministru kabinets izsludinājis saistībā ar epidēmiju vai pandēmiju, laikā vai pēc tās trīs mēnešu laikā, šo skaitītāju atkārtotās verificēšanas veikšanas termiņš tiek attiecīgi pagarināts, lai verificēšanas nodrošināšanai būtu trīs mēneši. Līdz tam apmaksājamās daļas par saņemto pakalpojumu aprēķināšanai tiek ņemti vērā arī šo skaitītāju rādījumi.Attiecīgi šo noteikumu 11.punkts nav piemērojams uz norādītajiem gadījumiem līdz ārkārtējās situācijas beigām un vairākus mēnešus pēc tās attiecībā uz skaitītāju dzīvokļos atkārtoto verificēšanu.Treškārt, noteikts, ka dzīvokļu īpašnieku kopības noteikto kārtību, kādā nodrošina skaitītāju uzstādīšanu, nomaiņu un atkārtoto verificēšanu dzīvoklī, piemēro ciktāl tā nav pretrunā ar šo noteikumu 24.un 25. punktu.Tādējādi mērķis ir noteikt, ka attiecībā uz ārkārtējās situācijas, kas saistīta ar epidēmiju vai pandēmiju, laiku nav plānojamas nekādas darbības dzīvoklī, kas izriet no noteikumiem Nr.524 vai dzīvokļu īpašnieku kopības lēmuma. Tās ir atliekamas līdz ārkārtējās situācijas beigām, vienlaikus ir jāievēro, ka skaitītāju verificēšanas nodrošināšanai dodams papildu laiks. Tā nodrošinot vienlīdzību ar citiem dzīvokļu īpašniekiem, kuriem ārējie apstākļi nav lieguši plānot skaitītāju verificēšanu trīs mēnešus. Jāatzīmē, ka skaitītāja verificēšanas pienākums netiek atcelts, bet atlikta tā veikšana, kas nozīmē, ka tiek noteikts izņēmums, kad skaitītāja rādījumi tiek ņemti vērā arī pēc tā atkārtotās verificēšanas termiņa beigām. Ūdens patēriņa skaitītāju gadījumā noteikumi Nr.524 jau paredz pienākumu ņemt vērā skaitītāja rādījumus vēl trīs mēnešus pēc atkārtotās verificēšanas termiņa beigām (sk. 11.4.apakšpunktu), līdz ar to attiecībā uz šiem skaitītājiem periods, kad ņemami vērā neverificētu skaitītāju rādījumi, tiek tikai pagarināts. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz dzīvokļu, neapdzīvojamo telpu un mākslinieka darbnīcu īpašniekiem un dzīvojamo māju pārvaldniekiem tādās dzīvojamās mājās, kurām piemērojami noteikumi Nr.524 un kurās izmanto ūdens patēriņa skaitītājus un citu pakalpojumu (par dzīvojamās mājas uzturēšanai nepieciešamajiem pakalpojumiem) patēriņa uzskaitei mērierīces dzīvokļos, nedzīvojamās telpās un mākslinieka darbnīcās. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ievērojot ārkārtējās situācijas izsludināšanas mērķi, tas ir novērst Covid-19 izplatību, un tādējādi nepieciešamo izmaiņu steidzamību, sabiedrības līdzdalības un komunikācijas aktivitātes netiek plānotas. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde notiks esošo pārvaldes funkciju ietvaros. Noteikumu projekts neparedz veidot jaunas valsts institūcijas, to likvidāciju vai reorganizāciju, kā arī jaunas institūciju funkcijas vai uzdevumus. Noteikumu projekta izpildi organizēs esošo cilvēkresursu ietvaros. |
| 3. | Cita informācija | Nav |

Ekonomikas ministra pienākumu izpildītājs –

Iekšlietu ministrs S. Ģirģens

Vīza:

Valsts sekretāra pienākumu izpildītājs –

valsts sekretāra vietnieks E. Valantis

Brīvere 67013038,

Madara.Brivere@em.gov.lv

1. Skatīt informāciju Slimību profilakses un kontroles centra tīmekļvietnē: <https://spkc.gov.lv/lv/aktualitates/get/nid/779> [↑](#footnote-ref-1)
2. #  Skatīt publikāciju “DVI vērš uzmanību uz personu tiesībām un pienākumiem datu aizsardzības jomā veselības informācijas kontekstā”:

<https://lvportals.lv/dienaskartiba/314248-dvi-vers-uzmanibu-uz-personu-tiesibam-un-pienakumiem-datu-aizsardzibas-joma-veselibas-informacijas-konteksta-2020> [↑](#footnote-ref-2)